**Sviatosť zmierenia** (sa volá aj **Svätá spoveď**, **Sviatosť pokánia**, **Sväté tajomstvo spovede**, **Sviatosť svätej spovede**, **Sviatosť odpustenia**, **Sviatosť obrátenia**, lat. *confessio*) je sviatosť, počas ktorej sa penitent (kajúcnik) vyznáva zo svojich ľahkých a ťažkých hriechov kňazovi alebo biskupovi prostredníctvom tzv. ušnej spovede alebo súkromnej, individuálnej spovede. 

Na základe vyznania hriechov a ich ľútosti spravidla dostáva rozhrešenie ako znak ich odpustenia. Rozhrešenie nemusí penitent dostať v špecifických prípadoch, o ktorých hovorí Kódex kánonického práva, resp. Kódex kánonov východných cirkví. Po vyznaní hriechov kňaz kajúcnika poučí a uloží mu epitímiu (kánon, pokutu) - skutok kajúcnosti, ktorý má vykonať. Je to istá forma duchovnej terapie, ktorá má pomôcť človeku napredovať v duchovnom živote, uzdraviť zranenia spôsobené hriechom a zároveň je to prejav kajúcnosti a vďačnosti voči Bohu. Epitímia môže byť aj úsilím aspoň čiastočne vynahradiť dôsledky spáchaných hriechov konaním dobra. Kňaz udeľuje odpustenie v mene Božom. V katolíckej a pravoslávnej cirkvi je spoveď jednou zo siedmich sviatostí. Všeobecné rozhrešenie je možné len za úzko vymedzených podmienok. 

V gréckokatolíckej cirkvi sa má spoveď konať pred analojom, na ktorom je ikona Krista a evanjeliár (alebo kríž a evanjeliár). Kňaz nie je vnímaný ako sudca, ale ako príhovorca a lekár. Cieľom spovede je duchovné vyslobodenie a uzdravenie celého človeka, nielen právna anulácia viny a zodpovednosti za zlé skutky.

Spovedné tajomstvo
------------------

Spovedné tajomstvo je dôležité pri každej spovedi. Čo povie penitent pri spovedi je prísne tajné, dôverné. Kňaz nesmie zo spovede nikomu nič prezradiť. Porušenie spovedného tajomstva by hrozilo až exkomunikáciou z Cirkvi samotným skutkom (latae sententiae). Takisto aj kajúcnik musí zachovať spovedné tajomstvo. Aj iný veriaci, ktorý mohol započuť spovedné tajomstvo je povinný zachovávať mlčanlivosť o všetkých skutočnostiach, o ktorých sa nedopatrením dozvedel zo spovede kajúcnika.

Zdroje
------

1. ↑  Lucián Mária Bogucki, OFMConv. *Hanbiť sa pred Bohom je milosť* [online]. Katolícke noviny, 2021-08-05. Dostupné online.
2. ↑  kpt. Mgr. Juraj Malý. *KKC 1428-1470* [online]. Ordinariát ozbrojených síl a ozbrojených zborov SR, 2012-11-10. Dostupné online.
3. ↑  ICDr. Juraj Kamas, PhD.. *Porušenie spovedného tajomstva a s tým súvisiace tresty* [online]. časopis Tribunál. Dostupné online.
4. ↑   *História noriem týkajúcich sa najťažších deliktov* [online]. vatican.va. Dostupné online.
5. ↑  Kardinál Mauro Piacenza, najvyšší penitenciár Mons. Krzysztof Nykiel, regens. *Neporušiteľnosť spovedného tajomstva - plné znenie Nóty Apoštolskej penitenciárie* [online]. vatican.va, 2019-08-18. Dostupné online.

* Poučenie o spovedi. Krátke úvahy a poznámky o sv. tajomstve spovede.
* Postup pri spovedaní (v byzantskom obrade)

Iné projekty
------------

Commons
* Spolupracuj na Commons Commons ponúka multimediálne súbory na tému **Sviatosť zmierenia**

Externé odkazy
--------------

* Sviatosť zmierenia – kde sa tu vzala?, slovoplus.sk
* Sviatosť pokánia a zmierenia, Diecézny katechetický úrad Bratislavskej arcidiecézy

  


| Sviatosti (Rímskokatolícka cirkev) |
| --- |
| Sviatosť krstu | Sviatosť birmovania | Oltárna sviatosť | Sviatosť zmierenia | Sviatosť pomazania chorých | Sviatosť kňazstva | Sviatosť manželstva |